proxectonos/corpus_dominio_legal_administrativo_tmp huggingface dataset:
RESOLUCIÓN do 9 de setembro de 1999, da Dirección Xeral de Centros e Inspección Educativa, pola que se autorizan programas de garantía social para o curso 1999-2000 ós centros que se relacionan.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/10/1999

En virtude do punto décimo terceiro da Orde do 5 de maio de 1997 (DOG do 29), pola que se autoriza expresamente a Dirección Xeral de Centros e Inspección Educativa e a Dirección Xeral de Ordenación Educativa e Formación Profesional para dictar cantas normas sexan necesarias para o desenvolvemento desta orde, e tendo en conta a proposta da Dirección Xeral de Ordenación Educativa e Formación Profesional, esta dirección xeral
RESOLVE:
Autorizar para o curso escolar 1999-2000 os programas de garantía social que figuran nos anexos I e II desta resolución, nos centros públicos e privados que se relacionan.
Santiago de Compostela, 9 de setembro de 1999.
Severino Somoza Gómez
Director xeral de Centros e Inspección Educativa
ANEXO I
PROGRAMAS DE GARANTÍA SOCIAL EN CENTRO PÚBLICOS
Provincia da Coruña
Concello
Centro
Familia profesional
Programa
Ferrol
Escola Oficial Náutico-Pesqueira
Actividades marítimo-pesqueiras
Navegación e pesca costeira
Provincia de Ourense
Concello
Centro
Familia profesional
Programa
Ourense
Centro de Capacitación Agraria de Ourense
Actividades agrarias
Operario de explotacións agropecuarias
Ourense
Centro de Capacitación Agraria de Ourense
Actividades agrarias
Operario de viveiros e xardíns
Provincia de Pontevedra
Concello
Centro
Familia profesional
Programa
Ponteareas
IES A Granxa
Actividades agrarias
Operario de viveiros e xardíns
Illa de Arousa, A
Instituto Galego de Formación en Acuicultura (IGAFA)
Actividades marítimo-pesqueiras
Operario acuicultor
Vigo
Instituto Marítimo-Pesqueiro do Atlántico
Actividades marítimo-pesqueiras
Navegación e pesca costeira
ANEXO II
PROGRAMAS DE GARANTÍA SOCIAL EN CENTROS PRIVADOS
Provincia da Coruña
Concello
Centro
Familia profesional
Programa
Arteixo
Centro privado Agarimo
Hostalería e turismo
Axudante de servicios de restaurante e bar
Coruña, A
Centro Nebrija
Administración
Servicios auxiliares de oficina
Provincia de Pontevedra
Concello
Centro
Familia profesional
Programa
Pontevedra
Centro privado Rizo
Imaxe persoal
Auxiliar de estética
Pontevedra
Centro privado Rizo
Imaxe persoal
Auxiliar de perruquería
RESOLUCIÓN do 2 de setembro de 1999 pola que se inscribe a Asociación Oscense de los Amigos del Camino de Santiago no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 04/10/1999

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Oscense de los Amigos del Camino de Santiago, con data do 26 de agosto de 1999.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Oscense de los Amigos del Camino de Santiago queda inscrita no Rexistro de Entidades de Promoción do Camiño de Santiago co número 105.
Santiago de Compostela, 2 de setembro de 1999.
Andrés González Murga
Secretario xeral da Consellería de Cultura,
Comunicación Social e Turismo
ORDE do 20 de setembro de 1999 pola que se establecen os modelos a que deberán adaptarse as memorias que editen os distintos departamentos da Xunta de Galicia, organismos autónomos, entes e empresas nas que ten participación maioritaria a Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 07/10/1999

Polo Decreto 316/1990, do 8 de xuño (DOG do 19), modificado polo Decreto 15/1998, do 15 de xaneiro (DOG do 20), regúlanse as publicacións da Xunta de Galicia, e por orde da Consellería da Presidencia e Administración Pública do 5 de maio de 1997 (DOG do 21), regúlanse determinados aspectos das devanditas publicacións.
Con esta orde preténdese completa-la regulación das publicacións institucionais, abordando as características que deben presenta-las memorias que editen os distintos departamentos da Xunta de Galicia, organismos autónomos, entes e mailas empresas nas que ten participación maioritaria a Xunta de Galicia, polo que
DISPOÑO:
Artigo 1º
As memorias que editen os organismos que se expresan no artigo 2 adaptarán as súas características formais ó modelo que se establece no anexo I desta orde. En canto ás cores poderá adoptarse calquera das establecidas no anexo II desta orde.
Ademais das características que expresamente se definen nos anexos, cando as memorias se destinen á venda ó público deberán incluí-lo número de ISBN, co correspondente código de barras.
Artigo 2º
Deberán adaptarse ó devandito modelo tódalas memorias que editen:
-A Administración autónoma e os organismos autónomos dependentes dela.
-As entidades de dereito público vinculadas á Administración da Comunidade Autónoma.
-As fundacións constituídas maioritariamente ou na súa totalidade por achegas da Administración da Comunidade Autónoma de Galicia, polos seus organismos autónomos ou entidades de dereito público vinculadas ou dependentes ou cuns ingresos que proveñan maioritariamente de subvencións con cargo ós orzamentos da Comunidade Autónoma, sempre
que neste último caso a Comunidade Autónoma forme parte dos seus órganos de goberno ou dirección.
-As sociedades mercantís no capital das cales exista participación maioritaria, directa ou indirecta, da Administración da Comunidade Autónoma, dos seus organismos autónomos e das demais entidades de dereito público.
Artigo 3º
As memorias que se vaian editar sometaranse ó mesmo procedemento de aprobación có resto das publicacións da Xunta de Galicia.
Calquera modificación que se pretenda introducir no modelo que se establece, por mor de adaptalo a unha determinada estructura, deberá ser aprobada en cada caso concreto pola Comisión Permanente de Publicacións.
Artigo 4º
Os respectivos órganos interventores velarán polo cumprimento do establecido nesta orde.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 20 de setembro de 1999.
Jaime Pita Varela
Conselleiro da Presidencia e Administración
Pública
RESOLUCIÓN do 23 de setembro de 1999 pola que se convocan unhas xornadas sobre actualización en materia de seguridade vial.
ACADEMIA GALEGA DE SEGURIDADE — III. OUTRAS DISPOSICIÓNS — 08/10/1999

Dentro dos programas de actividades que a Academia Galega de Seguridade ten previsto realizar no ano 1999, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dunhas xornadas sobre actualización en materia de seguridade vial, que deberán desenvolverse conforme as seguintes bases:
Obxectivos.
As xornadas teñen por obxectivos:
-Analiza-las últimas modificacións da Lei de seguridade vial e os seus regulamentos.
-Estudio e análise do novo Regulamento xeral de vehículos.
-Coñece-los últimos datos sobre a seguridade vial na Comunidade Autónoma e a súa evolución.
-Estudio da sinistrabilidade desde a óptica das compañías aseguradoras.
-A litixiosidade contencioso-administrativa sobre a materia, segundo a vixente lei da dita xurisdicción. O novo procedemento abreviado e a defensa da Administración demandada.
Destinatarios.
As xornadas van dirixidas ós membros dos corpos e forzas de seguridade.
Inscrición.
A inscrición dos participantes será totalmente gratuíta.
Prazas.
O número de prazas que se ofertarán será de 250.
Solicitudes.
1. O persoal que desexe participar nestas xornadas deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 30 de novembro de 1999, ás 14 horas.
3. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Duración e datas.
As xornadas desenvolveranse durante os días 13 e 14 de decembro de 1999, en xornadas de mañá e tarde.
O horario será o seguinte:
Día 13: das 9.30 ás 13.30 horas e das 16.15 ás 20 horas.
Día 14: das 10 ás 14 horas.
Relación de admitidos.
A relación de admitidos publicarase o día 2 de decembro no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
As xornadas terán lugar no salón de actos nº 1 da Consellería da Presidencia e Administración Pública, sito no edificio administrativo San Caetano, Santiago de Compostela.
Certificado de asistencia.
Ó remate das xornadas entregaráselles un certificado de asistencia a aquelas persoas que acrediten a súa participación continuada a elas.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 23 de setembro de 1999.
Juan José Fariñas-Ferro Rodríguez
Director xeral da Academia Galega de Seguridade
DECRETO 262/1999, do 23 de setembro, polo que se declara a urxente ocupación, para efectos de expropiación forzosa, polo Concello de Cambados (Pontevedra), dos bens e dereitos necesarios para a realización das obras do proxecto de rede de sumidoiros en Tragove-Montes Outeiros.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 08/10/1999

O Concello de Cambados (Pontevedra), en sesión que tivo lugar o día 15 de febreiro de 1999, aprobou o proxecto de rede de sumidoiros en Tragove-Montes Outeiros e na sesión do 30 de abril de 1999, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 27 de agosto de 1999.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 15 de setembro de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque a construcción de rede de sumidoiros en Tragove, Montes Outerios supón a única posibilidade de conectar e dar servicio ás 18 vivendas de protección oficial que se están construíndo nesa zona, coa estación depuradora de augas residuais (Edar), que serve a Cambados e Vilanova de Arousa, e que forman parte da primeira fase dun total de 50 vivendas de protección oficial de promoción pública.
Pola súa parte, o Instituto Galego da Vivenda e Solo, promotor das vivendas e tendo en conta o seu avanzado estado de execución, pide a urxente realización das obras de urbanización, entre as que se atopan aquelas que son obxecto deste proxecto, para os efectos de poder realiza-las pertinentes acometidas ós servicios xerais.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa
reunión do día vintetrés de setembro de mil novecentos noventa e nove
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Cambados (Pontevedra) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de rede de sumidoiros en Tragove-Montes Outeiros.
Santiago de Compostela, vintetrés de setembro de mil novecentos noventa e nove.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 16 de setembro de 1999, da Dirección Xeral de Transportes, pola que se emprazan as partes interesadas no recurso contencioso-administrativo, procedemento ordinario 3/1999, interposto por Francisco Busto Lodeiro e outros.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 08/10/1999

Para os efectos de lle dar cumprimento ó solicitado polo Xulgado do Contencioso-Administrativo número tres da Coruña, en relación co recurso contencioso-administrativo en procedemento ordinario nº 3/1999, interposto por Francisco Busto Lodeiro e outros, contra resolución da Dirección Xeral de Transportes do 15-6-1999, pola que se informa desfavorablemente a solicitude de revogación de 69, autorizacións da serie VT-N outorgadas por transmisión nos últimos 5 anos polo Servicio Provincial de Transportes da Coruña, esta dirección xeral resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos no Xulgado do Contencioso-Administrativo número tres da Coruña, no prazo de nove días, segundo dispón o artigo 49 da Lei da xurisdicción contencioso-administrativa, do 13 de xullo de 1998.
Santiago de Compostela, 16 de setembro de 1999.
Juan Carlos Villarino Tejada
Director xeral de Transportes
CORRECCIÓN de erros.-Decreto 260/1999, do 17 de setembro, polo que se declara a urxente ocupación, para efectos de expropiación forzosa, polo Concello de Cambados (Pontevedra), dos bens e dereitos necesarios para a realización do proyecto: obras de infraestructuras na rúa Vicente Risco, 2ª fase.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/10/1999

Advertido erro na colocación do devandito decreto, publicado no DOG nº 193, do pasado martes, 5 de outubro, cómpre realiza-la oportuna corrección.
Nas páxinas 11.921 (sumario) e 11.951, onde di: «CONSELLERÍA DE POLÍTICA TERRITORIAL, OBRAS PÚBLICAS E VIVENDA», debe dicir: «CONSELLERÍA DE XUSTIZA, INTERIOR E RELACIÓNS LABORAIS».
ORDE do 17 de setembro de 1999 pola que se fixa o prezo de venda ó público da publicación: Temas transversais e educación de actitudes. Proposta para unha intervención integral a propósito da prevención de infección polo VIH/SIDA.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 08/10/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 17 de setembro de 1999.
José María Hernández Cochón
Consellería de Sanidade e Servicios Sociais
ANEXO I
Temas transversais e educación de actitudes. Proposta para unha intervención integral a propósito da prevención de infección polo VIH/SIDA.3.000 pesetas (18,03 euros).
RESOLUCIÓN do 4 de outubro de 1999, da Dirección Xeral de Persoal, pola que comunica a apertura dun prazo para solicitar prazas de interinidades e substitucións en determinadas especialidades do corpo de profesores de ensino secundario, profesores técnicos de formación profesional, profesores de música e artes escénicas e mestres de taller de artes plásticas e deseño.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/10/1999

Comunícase que está aberto o prazo ata o día 13 de outubro de 1999, para presenta-la instancia solicitude, na consellería ou nas delegacións provinciais, para as seguintes disciplinas: música, navegacións e instalacións mariñas-máquinas servicios e producción, procesos e productos de téxtil, confección e pel, procesos e medios de comunicación, patronaxe e confección, contrabaixo, taller do moble, deseño gráfico asistido por ordenador e fotografía artística.
As bases da convocatoria e o modelo de solicitude atópanse na Consellería de Educación e Ordenación Universitaria ou nas súas delegacións provinciais.
Santiago de Compostela, 4 de outubro de 1999.
Jaime García García
Director xeral de Persoal
ORDE do 15 de setembro de 1999 pola que se autoriza o cambio de denominación da escola de educación infantil de Oleiros, Salvaterra de Miño (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/10/1999

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 15 de setembro de 1999.
P.D. (Orde 21-6-1996)
Máximo García Serrano
Secretario xeral da Consellería de Educación
e Ordenación Universitaria
ANEXO
Provincia: Pontevedra.
Concello: Salvaterra de Miño.
Localidade: Oleiros.
Código do centro: 36017341.
Denominación: Escola de Educación Infantil de Oleiros.
Nova denominación: Escola de Educación Infantil José González y González.
DECRETO 264/1999, do 30 de setembro, polo que se declara, en concreto, a utilidade pública e se dispón a urxente ocupación dos bens e dereitos afectados polas obras de acondicionamento da estrada PO-200, treito: Laro-Aciveiro. (Clave N/PO/90.8.4.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 11/10/1999

Con data do 14 de setembro do 1998, o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o acondicionamento da estrada PO-200. Treito: Laro-Aciveiro. Clave: N/PO/90.8.4.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día trinta de setembro de mil novecentos noventa e nove,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no acondicio
namento da estrada PO-200. Treito: Laro-Aciveiro. Clave: N/PO/90.8.4.1
Santiago de Compostela, trinta de setembro de mil novecentos noventa e nove.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
ORDE do 29 de setembro de 1999 pola que se clasifican e se suprimen postos de traballo reservados a funcionarios/as de Administración local con habilitación de carácter nacional.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 11/10/1999

Visto o acordo do Pleno do Concello do Pino (A Coruña) con data do 9 de setembro de 1999, relativo á modificación da clasificación do posto de secretaría, actualmente de clase segunda, en secretaría de clase terceira, correspondente á subescala de secretaría-intervención.
A Consellería da Presidencia e Administración Pública, de conformidade co establecido no artigo 241 da Lei 5/1997, do 22 de xullo, de Administración local de Galicia, co artigo 159.1º do Real decreto lexislativo 781/1986, do 18 de abril, e nos artigos 2 e 9 do Real decreto 1732/1994, do 29 de xullo, e no uso das facultades que lle confire o artigo 13.2º 17 da Lei 4/1988, do 26 de maio, da función pública de Galicia,
DISPÓN:
Primeiro.-Modifica-la clasificación do posto de secretaría do Concello do Pino, provincia da Coruña, quedando clasificado en clase terceira, reservándose a funcionarios/as pertencentes á subescala de secretaría-intervención.
Segundo.-Suprimi-lo posto de intervención do devandito concello.
Contra esta orde poderase interpoñer recurso potestativo de reposición, perante a Consellería da Presidencia e Administración Pública, no prazo dun mes contado desde o día seguinte ó da súa publicación no Diario Oficial de Galicia, de conformidade co establecido na Lei 30/1992, do 26 de novembro, ou poderase impugnar directamente perante a Sala
do Contencioso-Administrativo do Tribunal Superior de Xustiza de Galicia de conformidade co establecido na Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 29 de setembro de 1999.
Jaime Pita Varela
Conselleiro da Presidencia e Administración
Pública
ORDE do 29 de setembro de 1999 pola que se clasifican e se suprimen postos de traballo reservados a funcionarios/as de Administración local con habilitación de carácter nacional.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 11/10/1999

Visto o acordo do Pleno do Concello de Friol (Lugo) en sesión extraordinaria con data do 31 de agosto de 1999, relativo á modificación da clasificación do posto de secretaría, actualmente de clase segunda, en secretaría de clase terceira, correspondente á subescala de secretaría-intervención.
A Consellería da Presidencia e Administración Pública, de conformidade co establecido no artigo 241 da Lei 5/1997, do 22 de xullo, de Administración local de Galicia, co artigo 159.1º do Real decreto lexislativo 781/1986, do 18 de abril, e nos artigos 2 e 9 do Real decreto 1732/1994, do 29 de xullo, e no uso das facultades que lle confire o artigo 13.2º 17 da Lei 4/1988, do 26 de maio, da función pública de Galicia,
DISPÓN:
Primeiro.-Modifica-la clasificación do posto de secretaría do Concello de Friol, provincia de Lugo, quedando clasificado en clase terceira, reservándose a funcionarios/as pertencentes á subescala de secretaría-intervención.
Segundo.-Suprimi-lo posto de intervención do devandito concello.
Contra esta orde poderase interpoñer recurso potestativo de reposición, perante a Consellería da Presidencia e Administración Pública, no prazo dun mes contado desde o día seguinte ó da súa publicación no Diario Oficial de Galicia, de conformidade co establecido na Lei 30/1992, do 26 de novembro, ou poderase impugnar directamente perante a Sala do Contencioso-Administrativo do Tribunal Superior de Xustiza de Galicia de conformidade co establecido na Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 29 de setembro de 1999.
Jaime Pita Varela
Conselleiro da Presidencia e Administración
Pública
DECRETO 265/1999, do 30 de setembro, polo que se declara, en concreto, a utilidade pública e se dispón a urxente ocupación dos bens e dereitos afectados polas obras de proxecto de trazado da estrada Pocomaco-A Zapateira. (Clave N/AC/95.4).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 11/10/1999

Con data do 24 de xuño do 1999 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado da estrada Pocomaco-A Zapateira. Clave: N/AC/95.4.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o disposto e na aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día trinta de setembro de mil novecentos noventa e nove,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para os efectos de expropiación no proxecto de trazado da estrada Pocomaco-A Zapateira. Clave: N/AC/95.4.
Santiago de Compostela, trinta de setembro de mil novecentos noventa e nove.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
ORDE do 29 de setembro de 1999 pola que se suprimen postos de traballo reservados a funcionarios/as de Administración local con habilitación de carácter nacional.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 11/10/1999

Vista a proposta do Concello de Ponteceso (A Coruña) relativa á supresión do posto de colaboración de secretaría adxunta da devandita corporación, reservado a funcionarios/as de Administración local con habilitación de carácter nacional.
Esta consellería, de conformidade co establecido no artigo 241 da Lei 5/1997, do 22 de xullo, de
Administración local de Galicia, co artigo 159.1º do Real decreto lexislativo 781/1986, do 18 de abril, e no artigo 2.g) do Real decreto 1732/1994, do 29 de xullo, e no uso das facultades conferidas polo artigo 13.2º 17 da Lei 4/1988, do 26 de maio, da función pública de Galicia,
DISPÓN:
A supresión do posto de colaboración de secretaría adxunta do Concello de Ponteceso, provincia da Coruña.
Contra esta orde, que pon fin á vía administrativa poderase interpoñer recurso potestativo de reposición, perante esta consellería, no prazo dun mes contado desde o día seguinte ó da súa publicación no Diario Oficial de Galicia, de conformidade co establecido na Lei 30/1992, do 26 de novembro, ou poderase impugnar directamente perante a Sala do Contencioso-Administrativo do Tribunal Superior de Xustiza de Galicia no prazo de dous meses contados desde a mesma data, segundo a Lei 29/1998, do 13 de xullo.
Santiago de Compostela, 29 de setembro de 1999.
Jaime Pita Varela
Conselleiro da Presidencia e Administración
Pública
RESOLUCIÓN do 6 de outubro de 1999 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó segundo trimestre de 1999.
CONSELLERÍA DE ECONOMÍA E FACENDA — III. OUTRAS DISPOSICIÓNS — 19/10/1999

De acordo co previsto no artigo 117 da Lei 11/1992, do 7 de outubro, de réxime financeiro e
presupostario de Galicia, dáselle publicidade ó estado de execución do orzamento da Comunidade Autónoma e ás súas modificacións, e á situación da tesourería e movementos por operacións orzamentarias e extraorzamentarias correspondentes ó segundo tri
mestre de 1999, que figuran como anexo a esta resolución.
Santiago de Compostela, 6 de outubro de 1999.
José Antonio Orza Fernández
Conselleiro de Economía e Facenda
ORDE do 1 de outubro de 1999 pola que se amplía o prazo de xustificación do investimento realizado ó abeiro da do 18 de febreiro de 1999, pola que se convoca e regula o réxime de concesión de axudas para a realización e mellora de infraestructuras nos polígonos empresariais da Comunidade Autónoma de Galicia.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 18/10/1999

A Consellería de Industria e Comercio dictou a Orde do 18 de febreiro de 1999 pola que se regula a concesión de axudas para a elaboración ou execución de estudios e proxectos de investimentos para a incorporación de novos servicios e actualización e mellora dos existentes en materia de comunicacións, subministración eléctrica, iluminación, saneamento, vías ou a dotación de infraestructuras para a prestación de servicios avanzados que poidan ser prestados con carácter horizontal e que supoñan unha mellora en materia de xestión, seguridade e formación (Diario Oficial de Galicia nº 41, do 1 de marzo de 1999).
Na citada disposición establécese como requisito indispensable para o libramento de axuda a presentación da documentación acreditativa do investimento realizado antes do 1 de novembro de 1999.
Tendo en conta a tardía publicación da devandita orde e que o elevado número de solicitudes presentadas motivou un longo proceso de avaliación dos proxectos, considérase necesario amplia-lo prazo de xustificación dos investimentos levados a cabo para solicitantes.
En consecuencia, en uso das atribucións que foron concedidas,
DISPOÑO:
Artigo único.-Amplia-lo prazo para a xustificación dos investimentos ou actuacións subvencionables ó abeiro da orde da Consellería de Industria e Comercio, do 18 de febreiro de 1999, ata o 10 de decembro de 1999.
Santiago de Compostela, 1 de outubro de 1999.
Juan Rodríguez Yuste
Conselleiro de Industria e Comercio
CORRECCIÓN de erros.-Orde do 7 de xullo de 1999 pola que se resolve a cesión en propiedade de vehículos especialmente preparados ós concellos galegos para misións de protección civil.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/10/1999

Advertido un erro na devandita orde, publicada no DOG nº 149, do 4 de agosto de 1999, cómpre face-la seguinte corrección:
Na páxina 9.973, columna primeira, artigo primeiro, dentro dos concellos beneficiarios, onde di: «Vilar de Santos», debe dicir: «Piñor».
RESOLUCIÓN do 29 de setembro de 1999, da Dirección Xeral de Montes e Medio Ambiente Natural, pola que se fixan as normas de sorteo de permisos de pesca en coutos para a tempada de 2000.
CONSELLERÍA DE MEDIO AMBIENTE — III. OUTRAS DISPOSICIÓNS — 15/10/1999

De conformidade co establecido no artigo 34 do Regulamento de ordenación da pesca fluvial e dos ecosistemas acuáticos continentais (Decreto 130/1997, do 14 de maio), correspóndelle a esta dirección xeral fixa-las normas que rexerán o sorteo de permisos de couto para pescadores.
Para a tempada de pesca de 2000, as normas do sorteo de permisos serán as seguintes:
-As solicitudes presentaranse antes das 14 horas do 15 de novembro no rexistro do Servicio Provincial de Medio Ambiente Natural que corresponde ou mediante os procedementos descritos no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común.
-En cada servicio provincial de Medio Ambiente Natural e na Dirección Xeral de Montes e Medio Ambiente Natural estarán á disposición dos pescadores os correspondentes modelos de solicitude.
-O sorteo terá lugar nos servicios provinciais de Medio Ambiente Natural o día 25 de novembro.
-A hora do sorteo, os procedementos do sorteo e de selección de permisos e outras normas complementarias serán establecidos por cada servicio provincial de Medio Ambiente Natural e expostos no taboleiro de anuncios de cada delegación provincial da Consellería de Medio Ambiente.
-A normativa de funcionamento dos coutos será a que estableza a orde anual de pesca continental para a tempada de 2000. Os permisos serán outorgados con esta condición e sen que os posibles cambios na normativa poidan dar lugar a cambios de permisos, agás no caso concreto de que se prohiba a práctica da pesca na data ou no couto obtido.
Santiago de Compostela, 29 de setembro de 1999.
Tomás Fernández-Couto Juanas
Director xeral de Montes e Medio Ambiente
Natural
ORDE do 1 de outubro de 1999 pola que se nomean os membros do xurado de Galicia á Innovación Empresarial, correspondente ós Premios Galicia de Investigación 1999.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 15/10/1999

A orde da Consellería da Presidencia e Administración Pública do 2 de xuño 1999 (DOG do 8 de xuño), convoca o Premio Galicia de Innovación correspondente ós Premios Galicia de Investigación 1999.
Na base quinta do artigo 1 da citada orde establécese a composición do xurado que seleccionará os candidatos. Na súa virtude, e de acordo coas propostas das institucións correspondentes, cómpre proceder ó nomeamento dos membros do xurado. Polo que antecede
DISPOÑO:
Artigo único.-Nomear membros do xurado do Premio Galicia de Innovación Empresarial, correspondente ós Premios Galicia de Investigación 1999, as persoas que a seguir se relacionan:
Presidente: Miguel Ángel Ríos Fernández, secretario xeral de Investigación e Desenvolvemento.
Vocais:
José Manuel González González, proposto pola Consellería de Industria e Comercio.
Norberto Penedo Rey, proposto polo Instituto Galego de Promoción Económica (Igape).
Miguel Ángel Pérez Pérez, proposto pola Confederación de Empresarios de Galicia.
Luis Fernando Quiroga y Piñeiro, proposto pola Fundación Empresa-Universidade Galega.
Secretario: Benito R. Fernández Rodríguez, subdirector xeral de Xestión da Secretaría Xeral de
Investigación e Desenvolvemento, que actuará con voz pero sen voto.
Santiago de Compostela, 1 de outubro de 1999.
Jaime Pita Varela
Conselleiro da Presidencia e Administración
Pública
RESOLUCIÓN do 27 de setembro de 1999, da Secretaría Xeral de Investigación e Desenvolvemento, pola que se resolve o concurso público para a concesión de bolsas para a asistencia a congresos, simposios, seminarios ou cursos monográficos para investigadores non vinculados ás universidades galegas, convocado pola Orde do 10 de maio de 1999 (DOG do 31 de maio).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 15/10/1999

Por Orde do 10 de maio de 1999 (DOG do 17 de setembro), convocáranse bolsas para a asistencia a congresos, simposios, seminarios ou cursos mono
gráficos para investigadores non vinculados ás universidades galegas.
As solicitudes admitidas para participar neste concurso foron estudiadas pola Comisión de Selección de Investigación creada por Decreto 37/1998, do 30 de xaneiro (DOG do 6 de febreiro) e orde da Consellería da Presidencia e Administración Pública do 21 de abril de 1998 (DOG do 12 de maio), que elaborou a correspondente proposta de resolución.
En consecuencia, atendendo á citada proposta, esta secretaría xeral
RESOLVE:
Primeiro.-Concederlles axudas para a asistencia a congresos, simposios, seminarios ou cursos monográficos ás persoas que se relacionan no anexo a esta resolución e na contía que se especifica.
Segundo.-As subvencións de que se trata faranse efectivas mediante libramento único e directo ós beneficiarios sempre que cumpran os requisitos establecidos no punto 6 das bases da convocatoria.
Terceiro.-O incumprimento por parte dos beneficiarios de calquera das bases establecidas na orde de convocatoria do 10 de maio de 1999 suporá a perda do dereito a percibi-la subvención correspondente.
Cuarto.-Contra a presente resolución poderase interpoñer recurso de alzada ante o conselleiro da Presidencia e Administración Pública no prazo dun mes contado a partir do día seguinte ó da data da súa publicación no DOG, de acordo co disposto nos artigos 114 e seguintes da Lei 4/1999, do 13 de xaneiro, que modifica a Lei 30/1992, de réxime xurídico das administracións públicas e do procedemento administrativo común. Nembargantes, os interesados poderán interpoñer calquera outro recurso que consideren oportuno.
Disposición derradeira
A presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 27 de setembro de 1999.
Miguel A. Ríos Fernández
Secretario xeral de Investigación
e Desenvolvemento
ANEXO
Apelidos e nome
DNI
Sede do
evento
Axuda (ptas.)
Arrizabalaga de Mingo, Haritz Josefa
44.145.729
Francia
60.000
Flores Calvete, Gonzalo
32.407.811
Francia
100.000
Galanes Santos, Iolanda
36.070.680
Italia
100.000
González González, Ángel Francisco
36.073.880
Grecia
100.000
González Sotelo, Carmen
36.098.778
Francia
100.000
Muñoz Guzon, Fernando María
2.231.460
A Coruña
25.000
Pastoriza Enríquez, Laura
35.956.739
Grecia
100.000
Apelidos e nome
DNI
Sede do
evento
Axuda (ptas.)
Tafalla Piñeiro, Carolina
44.963.047
Grecia
100.000
Vázquez González, Rut
44.448.798
Granada
60.000
745.000
RESOLUCIÓN do 23 de setembro de 1999 pola que se inscribe a Fundación Jacobea de las Américas no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 15/10/1999

Examinada a solicitude de inscrición no Rexistro de Entidades de Promoción do Camiño de Santiago, presentada pola Fundación Jacobea de las Américas, con data do 15 de setembro de 1999.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe a Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia
RESOLVO:
Que a Fundación Jacobea de las Américas quede inscrita no Rexistro de Entidades de Promoción do Camiño de Santiago co número 108.
Santiago de Compostela, 23 de setembro de 1999.
P.D. (Orde 15-12-1997, DOG do 17 de decembro)
Andrés González Murga
Secretario xeral da Consellería de Cultura,
Comunicación Social e Turismo
ORDE do 23 de setembro de 1999 pola que se aproba a modificación do artigo 5 da fundación Escuelas Populares Gratuitas e se inscribe no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/10/1999

Analizado o expediente de referencia, promovido pola fundación Escuelas Populares Gratuitas.
Resultando que esta fundación foi declarada institución benéfico-docente de carácter particular con data do 1 de xuño de 1912, polo Ministerio de Instrucción Pública; e que por resolución da Consellería de Educación e Ordenación Universitaria do 4 de marzo de 1986, se aproba a adaptación dos estatutos da fundación á lexislación vixente, encontrándose inscrita no Rexistro de Fundacións desta consellería co número 17.
Resultando que a fundación Escuelas Populares Gratuitas solicitou ante esta consellería a modificación dos seus estatutos.
Vista a Lei 7/8193, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño.
Considerando que as fundacións de interese galego poden modifica-los seus estatutos coas condicións previstas no artigo 38 do citado regulamento.
Considerando que na tramitación do expediente se cumpriron os requisitos esixidos no artigo 10 da Lei 7/1983 e 32.3º e 38 do dito regulamento.
Considerando que esta modificación estatutaria é conforme coa vontade fundacional.
Esta consellería
RESOLVE:
Primeiro.-Aproba-la modificación do artigo 5 dos estatutos da fundación Escuelas Populares Gratuitas, que queda redactado:
Esta fundación ten por fin principal o coidado de nenos de ambos sexos desde catro meses ata cinco anos, velando polo seu desenvolvemento, saúde e formación, dedicándose principalmente a todos aqueles menos favorecidos pola fortuna.
A fundación ten por finalidade, tamén: a) a colaboración ó desenvolvemento das actividades educativas e culturais que a través de cursos, conferencias, leccións e exposicións poidan realizarse nas súas instalacións, sen límite de idade para os seus destinatarios, e b) a axuda e protección a persoas adultas que o necesiten, promovendo as instalacións necesarias para ofrecer lugares de estar, comedores ou residencias para elas.
Segundo.-Practica-la inscrición desta modificación estatutaria no Rexistro de Fundacións deste protectorado, logo da publicación da presente orde no Diario Oficial de Galicia, data a partir da que entrará en vigor tal cambio estatutario.
Terceiro.-A presente disposición pon fin á vía administrativa, de acordo co establecido no artigo
109 c) da Lei 30/1992, de réxime xurídico das administracións públicas e do procedemento administrativo común.
Santiago de Compostela, 23 de setembro de 1999.
Celso Currás Fernández
Conselleiro de Educación e Ordenación
Universitaria
ORDE do 5 de outubro de 1999 pola que se modifica a do 28 de maio de 1999, que regula a concesión de axudas a persoas físicas e xurídicas para actuacións en países en vías de desenvolvemento.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 15/10/1999

Exposición de motivos.
Debido ó notable aumento do número de solicitudes de axudas, formuladas por diversas organizacións humanitarias, como consecuencia dos dramáticos acontecementos que recentemente están a correr en países do terceiro mundo, provocando un gran número de víctimas entre a poboación dos países afectados, considérase necesario proceder a eleva-la contía global destinada a estas ayudas, e para tal fin.
DISPOÑO:
Artigo único.-Modifícase o artigo 1 da Orde do 28 de maio de 1999 pola que se regula a concesión de axudas a persoas físicas e xurídicas para actuacións en países en vías de desenvolvemento, elevándose a contía global sinalada a seis millóns catrocentas noventa mil (6.490.000) pesetas, con cargo á referida partida orzamentaria 04.13.121A.490.0
Santiago de Compostela, 5 de outubro de 1999.
Jaime Pita Varela
Conselleiro da Presidencia e Administración
Publica
ORDE do 1 de outubro de 1999 pola que se nomean os membros do xurado do Premio Antonio Casares y Rodrigo de Investigación Científico-Técnica e do Premio para Investigadores Mozos (área científico-técnica), correspondentes ós Premios Galicia de Investigación 1999.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 15/10/1999

A orde da Consellería da Presidencia e Administración Pública do 16 de febreiro de 1999 (DOG 23 de febreiro), convoca o Premio Antonio Casares y Rodrigo de Investigación Científico-Técnica e o Premio para Investigadores Mozos (área científico-técnica), correspondentes ós Premios Galicia de Investigación 1999.
Na base sexta do artigo 1 da citada orde establécese a composición do xurado que seleccionará os candidatos. Na súa virtude, e de acordo coas propostas das institucións correspondentes, cómpre proceder ó nomeamento dos membros do xurado. Polo que antecede
DISPOÑO:
Artigo único.-Nomear membros do xurado do Premio Antonio Casares y Rodrigo de Investigación Científico-Técnica e o Premio para Investigadores Mozos (área científico-técnica), correspondentes ós Premios Galicia de Investigación 1999, as persoas que a seguir se relacionan:
Presidente: Fernando Tejerina García, catedrático da Facultade de Ciencias da Universidade de Valladolid.
Vocais:
Julio Casado Linarejos, catedrático da Facultade de Ciencias Químicas da Universidade de Salamanca.
Luis Espada Recarey, catedrático da Escola Técnica Superior de Enxeñeiros Industriais da Universidade de Vigo.
Dolores Esther Fernández Fernández, catedrática da Facultade de Ciencias da Universidade da Coruña.
José Ramón Leis Fidalgo, catedrático da Facultade de Química da Universidade de Santiago de Compostela.
Emilio Lora-Gamayo D'Ocon, catedrático da Facultade de Ciencias da Universidade Autónoma de Barcelona.
Ernesto Vietez Cortizo, catedrático da Facultade de Bioloxía da Universidade de Santiago de Compostela.
Secretario: Benito R. Fernández Rodríguez, subdirector xeral de Xestión da Secretaría Xeral de Investigación e Desenvolvemento, que actuará con voz pero sen voto.
Santiago de Compostela, 1 de outubro de 1999.
Jaime Pita Varela
Conselleiro da Presidencia e Administración Pública
ORDE do 19 de xullo de 1999 pola que se amplía a dotación orzamentaria da Orde do 27 de maio de 1999 pola que se acorda continua-la tramitación, con cargo ós orzamentos do ano 1999, das solicitudes presentadas ó abeiro das ordes do 13 de maio de 1996 e do 15 de xuño de 1998, de axudas a accións de desenvolvemento e ordenación dos bosques.
CONSELLERÍA DE MEDIO AMBIENTE — III. OUTRAS DISPOSICIÓNS — 26/07/1999

Debido ó importante volume de solicitudes de axuda a accións de desenvolvemento e ordenación dos bosques recibidas, e co fin de acada-los obxectivos de mellora das masas forestais, ordenación sostible dos montes, así como o fomento de programas de sensibilización e divulgación forestal, esta consellería considera conveniente efectua-los trámites
precisos para incrementa-la dotación inicialmente prevista na orde de referencia.
Na súa virtude e no uso das atribucións que me foron concedidas,
DISPOÑO:
Artigo único.
Modifícase o artigo 3º da devandita orde ó que se lle dá a seguinte nova redacción:
«As accións previstas na presente orde financiaranse, no exercicio do ano 1999, con cargo ás dispoñibilidades orzamentarias existentes na aplicación 15.02.614-C 770.0 por un importe de 712.648.366 pesetas e na aplicación 15.02.731-A 770.0 por un importe de 59.000.000 de pesetas.»
Disposición derradeira
Única.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 19 de xullo de 1999.
Carlos del Álamo Jiménez
Conselleiro de Medio Ambiente
RESOLUCIÓN do 29 de xuño de 1999, da Dirección Xeral de Relacións Laborais, pola que se rectifica o artigo 20 do convenio colectivo da empresa Limpiezas Faro, S.L.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/07/1999

Vista a documentación remitida pola comisión paritaria do convenio para o mantemento, recadación, reconto e moedas, limpeza e publicidade de cabinas telefónicas, soporte e teléfonos de uso público das catro provincias de Galicia, da empresa Limpiezas Faro, S.L., publicado no DOG nº 38 do 25-2-1998, na que se comunica que: «Observado erro no artigo 20, onde di: Seguro de vida, debe dicir: Seguro de accidente, quedando o texto redactado como segue:
Artigo 20º.-Seguro de accidente.
Tódolos traballadores comprendidos neste convenio terán un seguro de accidente que está estipulado da seguinte forma:
En caso de morte: 2.000.000 de ptas.
En caso de invalidez: 3.000.000 de ptas.
Este seguro cubrirá as 24 horas do día e se o accidente ou defunción ocorresen en Galicia, en xornada de traballo, terían unha axuda de 1.000.000 de ptas.
Santiago de Compostela, 29 de xuño de 1999.
Jose Mª Fernández Olea
Director xeral de Relacións Laborais
DECRETO 210/1999, do 15 de xullo, polo que se lle concede a Medalla de Ouro de Galicia á Súa Eminencia Reverendísima Cardeal Angelo Sodano.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 20/07/1999

En atención ós méritos que concorren na Súa Eminencia Reverendísima, Cardeal Angelo Sodano, secretario de Estado da Santa Sede, e ó abeiro do disposto no artigo 4 do Decreto 1/1991, do 11 de xaneiro, polo que se regula a concesión da Medalla de Ouro de Galicia, modificado polo Decreto 166/1995, do 16 de xuño, é vontade do Goberno galego outorgarlle a súa máis alta distinción.
Polo tanto e logo de acordo do Consello da Xunta de Galicia na súa reunión do día quince de xullo de mil novecentos noventa e nove,
DISPOÑO:
Concederlle-la Medalla de Ouro de Galicia á súa Eminencia Reverendísima, Cardeal Angelo Sodano.
Santiago de Compostela, quince de xullo de mil novecentos noventa e nove.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública